Hawking indeksi
Hawking indeksi (HI) kitobxonlarning qiziqishi soʻnib, oʻqishni toʻxtatishdan oldin kitobni oʻrtacha qanchalik uzoq oʻqishlari haqidagi soxta matematik oʻlchovdir. Birlikni amerikalik matematik Jordan Ellenberg oʻylab topgan boʻlib, birinchi marta uni 2014-yilda Wall Street Journal blogida yozib oʻtgan. Indeks ingliz fizigi Stephen Hawking sharafiga nomlangan boʻlib, Ellenberg uning „Barcha davrlarning eng oʻqilmagan kitobi“ deb topilgan „A Brief History of Time“ risolasidan ilhomlangan.